Ošupe vald

Ošupe vald (läti Ošupes pagasts) on vald Lätis Madona piirkonnas. Vald piirneb sama piirkonna Lubāna linnaga ning Barkava ja Indrāni vallaga, samuti ka Balvi piirkonna Bērzpilsi vallaga ning Rēzekne piirkonna Nagļi ja Gaigalava vallaga.

Valla pindala on 224 km². 2016. aasta seisuga elas seal 1104 inimest. Aastal 2011 elas vallas 1049 lätlast, 28 venelast, 5 valgevenelast ja 1 ukrainlane.Ethnic composition of Latvia 2011 Valla halduskeskus on Degumnieki küla. Vallamaja asub aadressil Skolas iela 4, vallavanem on Aigars Šķēls.
 Ajalugu 

Aastal 1945 moodustati Lubāna vallas Ošupe külanõukogu. Aastal 1954 liideti sellega likvideeritav Zvidzene külanõukogu, aastal 1979 aga osa likvideeritavast Meirāni külanõukogust. Aastal 1990 muudeti külanõukogu vallaks. 2009. aastast kuulub vald Madona piirkonda.

 Loodus 

Vald asub Ida-Läti madalikul. Kõrgeim koht on 105,4 m, madalaim aga 92,3 meetrit üle merepinna. Suurim jõgi on Aiviekste. Valda jääb osaliselt Lubāns, seal asub ka 1,7 ha suurune Zvidze järv. Vallas asub osaliselt Klāni soo pindalaga 2 597 ha, sinna jäävad Kausliena soo pindalaga 681 ha ja Suursoo pindalaga 1912 ha.

 Kaitstavad objektid 

Kultuurimälestistest on riikliku kaitse all Zvidziena kõrtsi asulakoht, Asne asulakohad ja Eiņi asulakoht (jääb osaliselt ka Indrāni valda). Regionaalse kaitse all on Smaudži muinaskalmed.

Looduskaitse all on Degumnieki tamm, Kalngalsi tamm, Straume hiidtamm ja kaks nimetut põlispuud. Valla idaosa jääb osalt Lubānsi märgala hoiualale.

 Asustus 

Aastal 2011 elas vallas 1049 lätlast, 28 venelast, 5 valgevenelast ja 1 ukrainlane.

Valla külad on:

 Küla  Küla tüüp  Elanike arv Asni  mazciems  10 (2008) Cesvainieki  mazciems   20 (2008) Degumnieki  ciems  210 (2025) Druvenieki  mazciems    Gaigalieši  mazciems  25 (2008) Iecelnieki  mazciems   30 (2008) Ikaunieki  mazciems   25 (2008) Jaundegumnieki  mazciems  24 (2008) Jaunlubāna  mazciems   50 (2007) Kalnagals  mazciems   28 (2016) Kārklaiņi  mazciems  56 (1897)  Klāvāni  mazciems   Krievbirze  mazciems  15 (2008)  Lielmežnieki  mazciems  15 (2008) Liepsalas  mazciems   Ošupe  ciems  79 (2025) Pauri  mazciems   15 (2008) Rupsala  mazciems   68 (2016) Siliņi  mazciems  17 (2004) Stūrmežs  mazciems  45 (2008) Zvidziena  mazciems   Tropi  mazciems  14 (2008)
Ülejäänud valla elanikud elasid külade koosseisu mitte kuuluvates taludes.


 Viited 

 Välislingid 

Kategooria:Läti vallad
Kategooria:Madona piirkond